section_heading: Životopis
paragraph_text: Branko Bačić rođen je u Dubrovniku 7. lipnja 1959. godine. Diplomirao je na Geodetskom fakultetu Sveučilišta u Zagrebu 1982. godine. Od 1982. do 1993. radio je u Upravi za katastar i geodetske poslove te je bio njen direktor. Kao hrvatski branitelj, sudionik je Domovinskog rata 1991. i 1992. godine na Južnom bojištu. Od 1993. pa do 2004. tri puta je izabran za načelnika Općine Blato na Korčuli.